Hubungan Brunei–Malaysia

Hubungan Malaysia-Brunei adalah (Jawi: هوبوڠن مليسيا - بروني) hubungan luar negeri di antara Malaysia dan Brunei. Brunei mempunyai kedutaan besar di Kuala Lumpur, dan Malaysia mempunyai kedutaan besar di Bandar Seri Begawan. Kedua-dua negara adalah ahli penuh ASEAN dan Negara-Negara Komanwel. Kedua-dua negara mengongsi sempadan tanah di pulau Borneo.

 Konsulat dan Kedutaan 
Malaysia memiliki Suruhanjaya Tinggi di Bandar Seri Begawan , Brunei memiliki Suruhanjaya Tinggi di Putrajaya , serta konsulat di Kuching  dan Kota Kinabalu .

 Pautan pengangkutan 
Negeri Sarawak dan Sabah di Malaysia Timur berhubung dengan Brunei melalui Lebuhraya Pan Borneo.

 Pertikaian 
Sempadan tanah Malaysia dengan Brunei di sekitar Limbang kini berada dalam pertikaian. Hal ini berpunca pada zaman Raja Putih apabila Charles Brooke mengilhak kawasan tersebut daripada Brunei pada 1890.Tuntutan Brunei Ke Atas Limbang: Isu Persempadanan Dan Kedaulatan Malaysia UiTM Sarawak Ini menyebabkan Brunei terpisah menjadi dua bahagian.

Bagi mengelak perseteruan, pada 2003, Brunei dan Malaysia bersetuju menghentikan penjelajahan gas dan minyak di luar pesisir dan dasar laut dalam usaha membantu mencapai kata sepakat dalam perbincangan. Bagaimanapun, rundingan ini asyik tertangguh dan menemui jalan buntu hingga mencetuskan gagasan meminta pertimbangan antarabangsa.

Pada Mac 2009, kedua negara bersetuju, dengan pemeteraian Surat Pertukaran, untuk menyelesaikan isu ini dan menanda sempadan mengikut lima persetujuan terdahulu, di mana dua daripadanya berkenaan Limbang secara langsung, dan menggunakan prinsip legeh untuk menyambung sempadan terpisah.

 Rujukan 

Kategori:Hubungan Brunei–Malaysia